CELEX: 62016CN0638
Language: el
Date: 2016-12-12 00:00:00
Title: Υπόθεση C-638/16: Αίτηση προδικαστικής αποφάσεως την οποία υπέβαλε το Conseil du Contentieux des Étrangers (Βέλγιο) στις 12 Δεκεμβρίου 2016 — X, X κατά Βελγικού Δημοσίου

6.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/18
            
         Αίτηση προδικαστικής αποφάσεως την οποία υπέβαλε το Conseil du Contentieux des Étrangers (Βέλγιο) στις 12 Δεκεμβρίου 2016 — X, X κατά Βελγικού Δημοσίου
   (Υπόθεση C-638/16)
   (2017/C 038/24)
   Γλώσσα διαδικασίας: η γαλλική
   
      Αιτούν δικαστήριο
   
   Conseil du Contentieux des Étrangers
   
      Διάδικοι στην υπόθεση της κύριας δίκης
   
   
      Αιτούντες: X, X
   
      Καθού: Βελγικό Δημόσιο
   
      Προδικαστικά ερωτήματα
   
   
               1)
            
            
               Οι «διεθνείς υποχρεώσεις» στις οποίες αναφέρεται το άρθρο 25, παράγραφος 1, στοιχείο α', του κανονισμού 810/2009, της 13ης Ιουλίου 2009, για τη θέσπιση κοινοτικού κώδικα θεωρήσεων (1), αφορούν το σύνολο των δικαιωμάτων που κατοχυρώνει ο Χάρτης των Θεμελιωδών Δικαιωμάτων της Ένωσης, περιλαμβανομένων, ειδικότερα, των δικαιωμάτων που κατοχυρώνονται στα άρθρα 4 και 18, και καταλαμβάνουν επίσης τις υποχρεώσεις που υπέχουν τα κράτη μέλη βάσει της Συμβάσεως για την Προάσπιση των Δικαιωμάτων του Ανθρώπου και των Θεμελιωδών Ελευθεριών και βάσει του άρθρου 33 της Συμβάσεως της Γενεύης περί του καθεστώτος των προσφύγων;
            
         
               2)
            
            
               
                           A.
                        
                        
                           Λαμβανομένης υπόψη της απαντήσεως που θα δοθεί στο πρώτο ερώτημα, έχει το άρθρο 25, παράγραφος 1, στοιχείο α', του κανονισμού 810/2009, της 13ης Ιουλίου 2009, για τη θέσπιση κοινοτικού κώδικα θεωρήσεων, την έννοια ότι το κράτος μέλος προς το οποίο έχει υποβληθεί αίτηση θεωρήσεως περιορισμένης εδαφικής ισχύος οφείλει, με την επιφύλαξη του περιθωρίου εκτιμήσεως που διαθέτει σχετικά με τις περιστάσεις της συγκεκριμένης υποθέσεως, να χορηγήσει τη θεώρηση που ζητείται, εφόσον συντρέχει αποδεδειγμένα κίνδυνος παραβάσεως του άρθρου 4 ή/και του άρθρου 18 του Χάρτη των Θεμελιωδών Δικαιωμάτων της Ένωσης ή άλλης διεθνούς υποχρεώσεως του κράτους;
                        
                     
                           B.
                        
                        
                           Η ύπαρξη δεσμών μεταξύ του αιτούντος και του κράτους μέλους στο οποίο υποβάλλεται η αίτηση θεωρήσεως (παραδείγματος χάριν οικογενειακοί δεσμοί, οικογένειες υποδοχής, εγγυητές και χορηγοί κ.λπ.) ασκεί επιρροή στην απάντηση επί του ερωτήματος αυτού;
                        
                     
         
      (1)  Κανονισμός (ΕΚ) 810/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τη θέσπιση κοινοτικού κώδικα θεωρήσεων (κώδικας θεωρήσεων) (ΕΕ L 243, σ. 1).